​Hjemmeværnet hjælper med at dirigere trafikken på ulykkesstedet.

Et alvorligt trafikuheld på Vildsundvej mellem Øster Jylby og Sundby på Mors spærrer lige nu vejen i begge retninger. Det oplyser Midt- og Vestjyllands Politi, som fik meldingen om ulykken kort efter klokken 17.00 onsdag eftermiddag. - Vi forventer ikke, at vejen åbner før tidligst klokken 20.30 igen, siger vagtchef Anders Olesen. - Lige nu kan jeg ikke sige så meget om uheldet. Men det er alvorligt. Lastbil hjælper politiet så helikopter kan nå frem En lastbil, som ikke har været impliceret i ulykken, hjælper lige nu politiet med at spærre vejen ved at holde på tværs for at gøre plads til en redningshelikopter, oplyser vagtchefen. Hjemmeværnet er også på stedet til at dirigere trafikken udenom uheldet. Omkørslen kommer til at gå igennem Solbjerg. Politiet har på nuværende tidspunkt ikke yderligere oplysninger om, hvorvidt personer er kommet noget til i færdselsuheldet.